काबुल. अफगानिस्तान की राजधानी काबुल में सोमवार सुबह तालिबान ने हमला बोला। काबुल एयरपोर्ट के ईस्ट गेट को निशाना बनाकर सुसाइड अटैक किया गया। जिसमें एक शख्स की मौत हो गई, जबकि 13 लोग घायल हुए हैं। अटैक विदेशी सैनिकों को टारगेट कर के किया गया।
विस्फोटकों से भरी गाड़ी में हुआ ब्लास्ट
- अफगान होम मिनिस्ट्री के स्पोक्सपर्सन सादिक सद्दिकी के मुताबिक, हामिद करजई इंटरनेशनल एयरपोर्ट के पूर्वी हिस्से में विस्फोटकों से भरी एक गाड़ी में ब्लास्ट हुआ है।
- जानकारी के मुताबिक, एयरपोर्ट के ईस्ट गेट का ज्यादातर इस्तेमाल नाटो और अमेरिकी सैनिक आने-जाने के लिए करते हैं।
- एयरपोर्ट के पास के एरिया में फायरिंग किए जाने की भी खबर है।
कल काबुल में थे पाक आर्मी चीफ
- तालिबान से बातचीत शुरू करने के लिए पाकिस्तान के आर्मी चीफ जनरल राहिल शरीफ रविवार को काबुल पहुंचे। जनरल शरीफ ने अपनी एक दिन की यात्रा में राष्ट्रपति अशरफ गनी, सिविल और फौजी अफसरों से मीटिंग की।
तालिबान को लेकर क्या है काबुल की पॉलिसी?
- काबुल चाहता है कि पाकिस्तान अपने प्रभाव का इस्तेमाल कर तालिबान को हमला करने से रोके। साथ ही, वह तालिबान को राजनीति की मुख्य धारा में लौटने के लिए राजी करे।
- अफगानिस्तान फिलहाल पाकिस्तान से खुश नहीं है, क्योंकि तालिबान आतंकी अफगानिस्तान में हमले करके पाकिस्तान में छिप जाते हैं।
काबुल में हर दिन रोके जाते हैं 10 हमले
- अफगानिस्तान में मौजूद नाटो के जनरल जॉन कैंबेल ने कहा था, "हाल ही में काबुल एयरपोर्ट सहित राजधानी के अंदर कई बड़े हमले हुए हैं। इनमें सिविलियंस सहित 100 से ज्यादा लोगों की मौत हुई। काबुल में हालात ऐसे हो गए हैं कि हर दिन 10 आतंकी हमले नाकाम किए जा रहे हैं। इसके बावजूद पिछले 6 महीने में सिर्फ काबुल में 1200 से ज्यादा मौतें हुई हैं। आतंकी अब हाई प्रोफाइल हमलों को अंजाम दे रहे हैं।"
- यूनाइटेड नेशन्स असिस्टेंस मिशन इन अफगानिस्तान के मुताबिक, पिछले साल शुरुआती 6 महीने में काबुल में 300 से ज्यादा मौतें हुई थीं।
- अफगानिस्तान की डिफेंस मिनिस्ट्री के मुताबिक, पूरे देश में आतंकी हमलों के कारण सिक्युरिटी फोर्स के जवानों की मौतों के आंकड़े में 75 % का इजाफा हुआ है। 2014 में 4634 अफगान जवान आतंकी हमलों में शहीद हुए थे।
काम नहीं आ रही अफगान बलों को ट्रेनिंग
अमेरिका और नाटो देशों ने अफगान फोर्सेस को काउंटर टेरर मिशन की ट्रेनिंग देने के लिए 60 अरब डॉलर खर्च किए हैं। लेकिन अफगानिस्तान के सुरक्षा बलों के पास अमेरिका जैसी काबिलियत और आधुनिकतम हथियार नहीं हैं। ये काबुल के अंदर ही हमले नहीं रोक पा रहे हैं। पिछले दिनों काबुल एयरपोर्ट पर हुआ हमला इसका उदाहरण है।
आगे की स्लाइड में देखें फोटो...
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva